Tiltale for vold. Påstand om erstatning
Ret: Retten i Næstved (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Liv og legeme;

/

RETTEN I NÆSTVED

Udskrift af dombogen

D O M

afsagt den 19. november 2020

Rettens nr. 4776/2020
Politiets nr. 1900-73241-00283-20

Anklagemyndigheden
mod
Tiltalte
CPR nr. (Født 1974)

Der har medvirket domsmænd ved behandlingen af denne sag.

Anklageskrift er modtaget den 27. maj 2020.

Tiltalte er tiltalt for

vold efter straffelovens § 244, stk. 1,
ved den 24. april 2020 ca. kl. 21.15 på Adresse i By at have skubbet
Forurettede to gange og slået Forurettede en gang i ansigtet med knyttet
hånd.

Påstande

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Forurettede har påstået, at tiltalte skal betale 49.822,58 kr. i erstatning.

Tiltalte har bestridt erstatningspligten og kravets opgørelse.

Sagens oplysninger

Der er afgivet forklaring af Tiltalte og af vidnerne Forurettede, Vidne 1 og
Vidne 2.

Forklaringer er lydoptaget og gengives ikke i dommen.

Det fremgår af anmeldelsesrapporten blandt andet, at politiet ankom til
stedet kl. 21.45. Endvidere er noteret følgende: "Forurettede havde et rødt
mærke midt på

Std 75284



/

side 2

sin venstre kind, men sås ellers ikke med yderligere skader. "

Der har været forevist fotos af det pågældende sted og fotos af Forurettedes
ansigt.

Forurettede henvendte sig den 24. april 2020 på skadestuen. Der fremgår af
politiattesten om det objektive fund følgende:

"Der beskrivet: God almentilstand. Let rødme og hævelse over hele enstre kindben,
samt ømhed overhele kindbenet svarende til et knytnæveslag. Der er ikke mistanke om
knoglebrud ved undersøgelsen. Der er ike fundet noget abnormt ved undersø-gelse af
nakke som beskrives uden ømhed og med fri bevægelighed"

Endvidere fremgår følgende:

"Det lyder plausibelt at fund (rødme og hævelse af kind) kunne stamme fra den be-
skrevne traumemekanisme (knytnæveslag mod kind) og på det angivne tidspunkt"

Endelig fremgår følgende af politiattestens pkt. 10:

"På baggrund af bekrivelse af traumet og de objektive fund ved lægeundersøgelsen
alene vurderes det at tilskadekommende vil få forbigående men, men formentlig ik-ke
uarbejdsdygtighed udover et enkelt døgn efter skaden. Men i form af forbigående
hovedpine og ømhed svarende til venstre kind.
Der skønnes ikke at være risiko for varige men eller varig uarbejdsdygtighed."

Der har været fremlagt operationsbeskrivelse af 28. februar 2020 vedrørende
tiltaltes skulder.

Tiltalte er ikke tidligere straffet.

Der er den 18. maj 2020 af Kriminalforsorgen foretaget en personundersø-
gelse. Det fremgår heraf, at Tiltalte er egnet til at modtage en betinget dom
med vilkår om samfundstjeneste, under tilsyn af Kriminalforsorgen.

Tiltalte har om sine personlige forhold forklaret, at hun stadig har samme
fleksjob. Hun er indstillet på at udføre samfundstjeneste, men hun er bekym-
ret for konsekvenserne for hendes fleksjob.

Rettens begrundelse og afgørelse

Tiltalte har forklaret, at hun ikke har slået Forurettede *), men at hun har
skubbet let til hende en enkelt gang. Forklaringen støttes af forkla-ringen fra
Vidne 2.

Heroverfor har Forurettede og Vidne 1 forklaret, at tiltalte slog Forurettede
*) med et enkelt slag i ansigtet og skubbede kraf-tigt en gang til Forurettede
*). Forurettede *) har forklaret, at hun mærkede slaget som et knytnæveslag,
idet hun dog ikke så,



/

side 3

om hånden var knyttet, og Vidne 1 har forklaret, at han på grund af sin
placering bag ved tiltalte heller ikke så, om hånden var knyttet. Han så dog
tiltalte holde en knyttet hånd klar til yderligere slag efter det første slag.

Herefter udtaler to voterende:
Disse voterende finder, at Forurettede og Vidne 1's forklaringer er
troværdige, idet de støttes af oplysningerne i politiattesten om de objektive
fund på Forurettede *) af let rødme og hævelse over hele ven-stre kindben,
samt ømhed over hele kindbenet svarende til et knytnæveslag, og af de
foreviste fotos af Forurettede *)s ansigt og politiets observationer ved
ankomsten til stedet om et rødt mærke. Vidnernes forkla-ringer i retten har
også fremstået troværdige i sig selv uden tendens til over-drivelse eller at
forklare mere, end hvad vidnerne mener at huske. Disse vote-rende finder
derfor, at vidnernes forklaring kan lægges til grund, og at der så-ledes er
grundlag for at tilsidesætte tiltaltes forklaring om, at hun ikke har slået
Forurettede *).

Efter vidnernes forklaringer er der alene tale om ét skub. Disse voterende
lægger vidnernes forklaring om skubbet til grund, hvorefter Forurettede
*) blev skubbet med begge hænder på skuldrene, således at hun var ved at
vælte og røg langt bagud. Disse voterende finder, at skubbet er omfat-tet af
straffelovens § 244, stk. 1.

En voterende udtaler
Efter bevisførelsen, hvorefter der i høj grad er tale om modsatrettede forkla-
ringer fra tiltalte og hendes ægtefælle samt forurettede og dennes kæreste,
findes der ikke at foreligge det til domfældelse i en straffesag fuldt fornødne
bevis, hvorfor denne voterende stemmer for at frifinde tiltalte både for så
vidt angår et knytnæveslag i ansigtet og for så vidt angår et skub.
Oplysningerne om skubbets kraft findes ikke at kunne begrunde, at det
henføres under straf-felovens § 244, stk. 1.

Der træffes afgørelse efter stemmeflertallet, således at tiltalte findes skyldig
efter straffelovens § 244, stk. 1, i ét knytnæveslag i ansigtet og ét skub, som
nærmere angivet i anklageskriftet.

Alle voterende har stemt for, at straffen skal fastsættes til fængsel i 40 dage,
jf. straffelovens § 244, stk. 1.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 62 og § 63, jf. § 56, stk. 1. Tiltalte skal
herunder udføre samfundstjeneste i 60 timer.

Retten har herved lagt vægt på udgangspunktet for strafudmåling ved et
knytnæveslag i ansigtet. Der er ikke grundlag for at hæve straffen på grund
af samtidig domfældelse for et skub, og den omstændighed, at parterne har
haft forudgående uoverensstemmelser vedrørende opstaldning af en hest og



/

side 4

elmålerstanden til Forurettede *)s lejemål hos tiltalte, kan heller ikke føre
til, at straffen skal udmåles lavere.

Oplysningerne fra Forurettede *) om omfattende og alvorlige følger af
knytnæveslaget er ikke med det fremkomne underbygget således, at retten
finder, at der som udgangspunkt skal anvendes ubetinget fængsels-straf.

Efter retsformandens bestemmelse tages det nedlagte erstatningskrav ikke
under påkendelse, da oplysningerne herom findes at være ufuldstændige, jf.
retsplejelovens § 992, stk. 1.

Thi kendes for ret:

Tiltalte skal straffes med fængsel i 40 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig
dom.

2. Tiltalte skal inden for en længstetid på 6 måneder fra endelig dom udfø-re
ulønnet samfundstjeneste i 60 timer.

3. Tiltalte skal være under tilsyn af Kriminalforsorgen i prøvetiden.

Tiltalte skal betale sagens omkostninger.

Dommer

* ) Dommen berigtiget i medfør af retsplejelovens § 221, stk. 1, for så vidt
angår forurettedes efternavn.

Dommer



/